O d b o r n é  s t a n o v i s k o
hlavného kontrolóra k návrhu viacročného rozpočtu Obce Sap
na roky  2023-2025 a k návrhu rozpočtu na rok 2023


     V zmysle §18 f ods. 1 písm. c) zákona č. 369/1990 Zb. o obecnom zriadení v znení neskorších predpisov hlavný kontrolór vypracúva odborné stanovisko k návrh rozpočtu obce pred jeho schválením v obecnom zastupiteľstve. Na základe daného ustanovenia predkladám stanovisko k návrhu viacročného rozpočtu obce Sap na roky  2023-2025 a k návrhu rozpočtu na rok 2023.


I.   Východiská, zákonnosť, metodika spracovania rozpočtu

        Návrh  rozpočtu obce Sap na roky 2023-2025  je navrhovaný ako prebytkový v súlade so záko-nom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov, členený na rozpočet bežný – bežné príjmy a bežné výdavky, rozpočet kapitálový – kapitálové príjmy a kapitálové výdavky a finančné operácie.
     Viacročný rozpočet nasledujúceho obdobia je vypracovaný bez programovej štruktúry.  
     Pri spracovaní odborného stanoviska som vychádzala z posúdenia predloženého návrhu viacročného rozpočtu obce Sap na roky 2023-2025 a návrhu rozpočtu obce na rok 2023 z hľadiska:

1.  Zákonnosti predloženého návrhu rozpočtu: 

1.1. Súlad so všeobecne záväznými právnymi predpismi

     Návrh viacročného rozpočtu v oblasti legislatívy rešpektuje všetky predpisy a zákony, ktoré s prípravou rozpočtu súvisia, a to:

•  zákon č. 523/2004 Z.z. o rozpočtových pravidlách verejnej správy a o zmene a doplnení
    niektorých zákonov v znení neskorších predpisov 
•  zákon č. 583/2004 Z.z. o rozpočtových pravidlách územnej samosprávy a o zmene a doplnení
    niektorých zákonov v znení neskorších predpisov členený na rozpočet bežný – bežné príjmy a
    bežné výdavky, rozpočet kapitálový – kapitálové príjmy a kapitálové výdavky a finančné operá-
    cie.

     Návrh rozpočtu zohľadňuje aj ustanovenia zákonov:
•   Nariadenia vlády SR č. 668/2004 Z.z. o rozdeľovaní dane z príjmov územnej samospráve 
     a o zmene a doplnení niektorých zákonov
•   č. 582/2004 Z.z. o miestnych daniach a miestnom poplatku za komunálne odpady a drobné
     stavebné odpady v znení neskorších predpisov
•  č. 493/2011 Z.z. Ústavný zákon o rozpočtovej zodpovednosti




1.2. Súlad so všeobecne záväznými nariadeniami obce

     Návrh rozpočtu bol spracovaný v súlade so všeobecne záväzným nariadením obce o zásadách hospodárenia a nakladania s majetkom Obce Sap a VZN o miestnych daniach a miestnom poplatku za komunálne odpady a drobné stavebné odpady na území obce Sap, ktorým obec stanovuje sadzby miestnych daní a poplatku za komunálny odpad a drobné stavebné odpady.

1.3. Dodržanie informačnej povinnosti  zo strany obce

     Návrh rozpočtu bol zverejnený v obci obvyklým spôsobom na úradnej tabuli a na webovom sídle obce dňa 24.11.2022, v súlade s § 9 ods. 3 zákona č. 369/1990 Zb. o obecnom zriadení v znení neskorších predpisov, aby sa k nemu mohli obyvatelia obce vyjadriť.

2. Metodická správnosť predloženého návrhu rozpočtu:

    Z hľadiska metodickej správnosti predloženého návrhu rozpočtu možno konštatovať, 
že návrh rozpočtu na roky 2023-2025 bol spracovaný podľa 

•  rozpočtovej klasifikácie v súlade s Opatrením MF SR č. MF/010175/2004-42 v znení neskorších
predpisov, ktorým sa ustanovuje druhová, organizačná a ekonomická   klasifikácia rozpočtovej klasifikácie, ktorá je záväzná aj pri zostavovaní rozpočtov územnej samosprávy,

•  zohľadňuje špecifiká Príručky na zostavenie návrhu rozpočtu verejnej správy na roky 
    2022 až 2024 vydanej v súlade s § 14 zákona č. 523/2004 Z.z. o rozpočtových pravidlách
    verejnej správy a o zmene a doplnení niektorých zákonov v znení neskorších predpisov,

• nerešpektuje však § 4 ods. 6 zákona č. 523/2004 Z.z. o rozpočtových pravidlách verejnej správy 
    a o zmene a doplnených niektorých zákonov a čl. 9 ods. 1 Ústavného zákona č. 493/2011 Z.z. 
    o rozpočtovej zodpovednosti, ktoré ustanovujú subjektom verejnej správy  povinnosť   
    zostavovať svoj rozpočet najmenej na tri rozpočtové roky, pričom súčasťou návrhu rozpočtu je 
    aj schválený rozpočet na bežný rok, údaje o očakávanej skutočnosti bežného rozpočtového 
    roka a údaje o skutočnom plnení rozpočtu za predchádzajúce dva rozpočtové roky. 
    V zmysle ods. 2 čl.9 subjekty verejnej správy sú povinné zverejňovať údaje o rozpočte 
    podľa ods. 1. do 30 dní po schválení ich rozpočtu a do 60 dní po skončení rozpočtového
    roka. 
    Pre správne zverejnenie viacročného rozpočtu sa požaduje upraviť schválený rozpočet na ro-
    ky 2023-2025, doplniť chýbajúce údaje skutočnosť roka 2020 a očakávajúcu skutočnosť roka 
    2022 k 31.12.2022.

II. Tvorba návrhu rozpočtu

     Predložený návrh rozpočtu obce Sap na roky 2023-2025 je spracovaný  v súlade so zákonom o rozpočtových pravidlách  a v zmysle § 10 ods. 3 až 7 zákona č. 583/2004 Z.z. je členený na:

a) bežné príjmy a bežné výdavky
b) kapitálové príjmy a kapitálové výdavky
c) finančné operácie
	Rok
	2022 -očakávaná skutočnosť
	
2023
	
2024
	
2025

	Príjmy
	272.113.- €
	 280.080.- €
	213.960.- €
	213.960.- €

	Bežný príjem
	 203.561.- €
	193.960.- €
	193.960.- €
	193.960.- €

	Kapitálový príjem
	   43.552.- €
	     8.120.- €
	0
	0 

	Finančné operácie príjmové
	   25.000.- €
	   78.000.- €
	  20.000.- €
	 20.000.- €




	Výdavky
	257.604.- €
	272.222.- €
	207.572.- €
	207.572.- €

	Bežný výdaj
	    201.924.- €
	183.772.- €
	183.772.- €
	183.772.- €

	Kapitálový výdaj
	  31.012.- €
	  64.650.- €
	0
	0

	Finančné operácie - výdaj
	  24.668.- €
	  23.800.- €
	  23.800.- €
	    23.800.- €




	Rozdiel
	     14.509.- €
	   7.858.- €
	    6.388.- €
	   6.388.- €

	Bežný rozpočet
	     1.637.- €
	 10.188.- €
	  10.188.- €
	 10.188.- €

	Kapitálový rozpočet
	     12.540.- €
	 -  56.530.- €
	0
	0

	Finančné operácie
	             332.- €
	  54.200.- €
	 -  3.800.- €
	 -  3.800.- € 


				      
          Nakoľko východiskové štatistické údaje a podiel obcí na výnose DPFO pre rok 2023 neboli na webovom sídle MF SR do dňa zostavenia a zverejnenia návrhu viacročného rozpočtu obce pred schválením zverejnené, obec pri plánovaní svojich príjmov z dane z príjmov FO zo štátneho rozpočtu vychádzala z predpokladaných oprávnených príjmov obce v zmysle Nariadenia vlády SR č. 668/2004 Z.z. o rozdeľovaní dane z príjmov územnej samospráve v znení neskorších predpisov. 
     V príjmovej časti rozpočtu sa vychádzalo z prognóz daňových a nedaňových príjmov obce, dotácií zo štátneho rozpočtu a príjmových operácií.
     Bežné príjmy rozpočtu obce na rok 2023 predstavujú hodnotu 193.960.- €. 
Okrem predpokladaného príjmu z podielu na daniach v správe štátu vo výške 126.577.- € predstavujúcich 65,26 % obec 
-   z celkových plánovaných bežných príjmov obce  počíta  s príjmami z dane nehnuteľností, z dane 
    za psa a za užívanie verejného priestranstva v hodnote 31.253.- €, predstavujúcich 16,11 % 
    bežného príjmového rozpočtu obce, 
-   za zber, prepravu a zneškodnenie komunálneho odpadu v hodnote 22.000.- € tvoriacich 11,34 % 
    bežných príjmov, 
-   administratívne a iné poplatky predstavujú sumu 4.500.- €, v prepočte 2,32 % bežných príjmov 
    rozpočtu obce na rok 2023,
-   nedaňové príjmy predstavujú čiastku 3.730.-  € v percentuálnom vyjadrení 1,92 %, 
-   zo štátneho rozpočtu obec počíta s príjmom vo výške 2.900.- €, v prepočte 1,50 %  bežných 
     príjmov obce na úhradu nákladov preneseného výkonu štátnej správy, 
-   v rámci grantov a transferov obec počíta s dotáciou pre DHZ vo výške 3.000.- €, čo bude 
    predstavovať  1,55 % bežných rozpočtovaných príjmov obce na rok 2023.
 
     Návrh rozpočtu obce na rok 2023 v  časti bežných výdavkov predpokladá finančné prostriedky vo výške 183.772.- €. Plánované bežné výdavky zahrnuté do návrhu rozpočtu na rok 2023  neprekračujú predpokladané  rozpočtované  bežné príjmy obce. 
     Najväčšiu časť bežných výdavkov tvoria finančné prostriedky na vykrytie mzdových nákladov Obce Sap vo výške 60.000.- €, tvoriace 32,65 % bežných výdavkov rozpočtu obce. Ostatné výdavky správy obecného úradu vo výške 45.612.- €, tvoria 24,82 % rozpočtu bežných výdavkov. Výdavky bežného rozpočtu ďalej si budú vyžadovať nasledovné finančné prostriedky :
-   výkon matričnej činnosti si vyžaduje 2.500.- €, čo predstavuje 1,36 % rozpočtu bežných výdavkov.
-  zabezpečenie zberu, odvozu a umiestnenia komunálneho odpadu predpokladá čiastku 30.000.- 
    €, v porovnaní s predchádzajúcim rokom o 13.000.- € viac, čo bude tvoriť 16,32 % rozpočtu 
    bežných výdavkov obce.
-  výdavky na ochranu pred požiarmi predstavujú  čiastku 3.830.- €, v percentuálnom vyjadrení 
    2,08 %, bežného rozpočtu obce,
-   údržba ciest a chodníkov si bude vyžadovať finančné prostriedky vo výške 750.- €, čo predstavuje 
    0,41 % výdavkov bežného rozpočtu,
-   na zabezpečenie kultúrnej činnosti obec v roku 2023 počíta s výdavkami vo výške 4.850.- €, 
    predstavujúce 2,64 % bežných výdavkov obce,
-  výdavky pre obecnú knižnicu, poštu a kostol sú naplánované vo výške 2.070.- €, čo bude tvoriť 
    1,13  % výdavkového rozpočtu obce,
-   dodávka energií pre budovu FC podľa predpokladov obce si bude vyžadovať finančné prostriedky 
    v hodnote 2.740.- €, čo predstavuje 1,49 % bežných výdavkov samosprávy, 
-   výdavky na prevádzku a údržbu verejného osvetlenia a kamerového systému predpokladajú  
    finančné prostriedky vo výške 10.150.- €, t.j.  5,52 % bežných výdavkov rozpočtu obce,
-   na výdavky na zveľaďovanie verejnej zelene obec počíta  so sumou vo výške 1.000.-  €, čo 
     v %-nom vyjadrení znamená 0,54 % bežných výdavkov rozpočtu obce,
-  pre zabezpečenie starostlivosti o seniorov obec v nasledujúcom roku počíta s finančnými 
   prostriedkami vo výške 3.100.- €, čo tvorí 1,69 % bežných výdavkov rozpočtu obce,
-  transfery organizáciám pôsobiacim na území obce  a členské príspevky ZMOS, ZMOŽO na rok 
   2023 predpokladajú finančnú čiastku 15.250.- Eur, v prepočte 8,30 % rozpočtu bežných výdav- 
   kov.      
   Ostatné bežné výdavky predstavujúce 1.920.- €, budú tvoriť 1,05 % bežného výdavkového roz-   počtu obce Sap na rok 2023.

     Celkové bežné príjmy rozpočtu obce Sap na rok 2023 predstavujú 193.960.- € a celkové bežné výdavky 183.772.- €.  Bežný rozpočet obce je prebytkový, prebytok činí 10.188.- €, ktoré finančné prostriedky budú z časti použité na vykrytie schodku kapitálového rozpočtu obce.

     V roku 2023 Obec Sap počíta s kapitálovými príjmami vo výške 8.120.- € z predaja pozemkov na výstavbu rodinných domov pre mladé rodiny.

     Vo výdavkovej časti kapitálových výdavkov hodnota vynaložených prostriedkov bude činiť  64.650.- €, zahrňujúce nákup pozemkov a  výstavbu inkluzívneho detského ihriska. Zohľadňujúc investičné náklady obce predpokladané na rok 2023 kapitálový rozpočet obce ďalšieho rozpočtového obdobia počíta s prepadom vo výške  - 56.530.- €.

     Súčasťou rozpočtu obce okrem bežného rozpočtu a kapitálového rozpočtu sú aj finančné operácie, ktorými sa vykonávajú prevody prostriedkov peňažných fondov obce a realizujú sa 
návratné zdroje financovania a ich splácanie a pôžičky, či návratné finančné výpomoci poskytnuté z rozpočtu obce. V roku 2023 Obec Sap očakáva príjmové finančné operácie vo výške 78.000.- € a počíta s výdavkovými finančnými operáciami vo výške 23.800.- €, ktoré sú potrebné na spláca-nie úverov obce. Prebytok finančných operácií vo výške 54.200.- € obec použije na vykrytie schodku kapitálového rozpočtu roka 2023.
 
     Záver:

     Návrh rozpočtu obce na rok 2023 je spracovaný v súlade so všeobecne záväznými právnymi predpismi – zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. 
     Návrh rozpočtu zohľadňuje aj ustanovenia zákona č. 582/2004  Z.z. o miestnych daniach  a miestnom poplatku za komunálny odpad a drobné stavebné odpady v znení neskorších predpisov, Nariadenie vlády SR č. 668/2004 Z.z. o rozdeľovaní dane z príjmov územnej samospráve a o zmene a doplnení niektorých zákonov.
     Návrh rozpočtu na rok 2023 bol spracovaný v súlade so všeobecne záväznými nariadeniami a internými predpismi obce.
     
     V rámci hodnotenia predloženého návrhu viacročného rozpočtu obce, v ktorom síce celkové výnosy a náklady preukazujú prebytkový stav poukazujem na dôležitosť priebežného sledovania, analyzovania možných rizík ohrozujúcich stabilitu finančných prostriedkov na vykrytie základných potrieb života obce vykonávaním primeraných opatrení vedením samosprávy 
na eliminovanie alebo minimalizovanie možných ohrození, negatívnych, neželateľných javov, procesov alebo výsledkov. 


III. Záverečné  stanovisko

     Na základe môjho odborného stanoviska a skutočností v ňom uvedených o d p o r ú č a m   Obecnému zastupiteľstvu v Sape po prerokovaní všetkých pripomienok a pozmeňujúcich návrhov obecného zastupiteľstva predložený návrh rozpočtu na rok 2023 bez programovej štruktúry   s c h v á l i ť   a následne návrh viacročného rozpočtu obce na roky 2024-2025  zobrať na vedomie.


     V Sape, dňa 27.11.2022

